อีกหนึ่งร้านสำหรับคนรักสุขภาพของเชียงใหม่ จัดว่าเป็นร้านยอดนิยมมากๆ ทุกเพศทุกวัย ทางร้านบอกว่า ปลูกผกเพราะรักแม่ มีสวนผักด้านหลังให้เดินชม แต่วันนี้ทานเสร็จก็เย็นแล้ว เลยไม่ได้เดินชมเลย ไว้มีโอกาสไปอีกแน่นอน

สถานที่ - ที่จอดรถ ไม่ค่อยพอเท่าไหร่ เพราะคนเยอะมาก
การเดินทาง - ต้องรถส่วนตัวเท่านั้น เพราะอยู่นอกเมือง ไปทางอ.แม่ริม
การบริการ - พนักงานบริการทั่วถึง บริการดีมาก
อาหาร - สลัดเน้นๆ อาหารเสริฟมาในจานที่ใหญ่มาก ไม่ว่าจะเป็นสลัด ที่มีสเตปให้เลือกตามใจชอบ ราคาโดนใจมาก ถูกมาก 
หรือจะเป็นสเต็ค วันนี้เลือกสั่งพอร์คชอพ ราคา 195.- เสริฟมาพร้อมกับข้าวไรซ์เบอร์รี่ + สลัด + ผัก เยอะมาก ทานไม่หมดเลย 
สลัดผลไม้ เป็นเมล่อนครึ่งลูก มี เมล่อน แก้วมังกร แอปเปิ้ลแดง-เขียว ลูกเกด มะม่วงหิมพานต์ ราดน้ำสลัดเต้าหู้ อร่อยไปอีกแบบ

เครือ่งดื่ม - มีน้ำเพื่อสุขภาพมากมาย แต่ต้องคนรักสุขภาพจริงๆ เพราะไม่มีรสหวานเลย เราเลือกดื่มน้ำเปล่าค่ะ

โดยรวมเป็นร้านที่ออแกนิก ดี ราคาไม่แพงเลย คุ้มมากๆ ต้องไปอีกแน่ๆ